ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0475/97 υποβολή: Carlos Robles Piquer (PPE) προς την Επιτροπή (19 Φεβρουαρίου 1997)

Θέμα: Ο κασίτερος

Τα κέντρα ενημέρωσης και έρευνας για τον κασίτερο που εδρεύουν στις Βρυξέλλες και το Λονδίνο δημοσιοποιούν στοιχεία σύμφωνα με τα οποία το μέταλλο αυτό δεν έχει για την υγεία τις βλαβερές ιδιότητες που αποδίδονται σε άλλα μέταλλα, όπως ο μόλυβδος, το κάδμιο ή ο υδράργυρος.

Διαθέτει η Επιτροπή αρμόδιες υπηρεσίες ώστε να μπορέσει να εκδώσει μια εμπεριστατωμένη γνώμη σχετικά με τα επιχειρήματα που προβάλλουν τα εν λόγω κέντρα;

Απάντηση της Κας Bjerregaard εξ ονόματος της Επιτροπής (17 Απριλίου 1997)

Στην Κοινότητα λειτουργούν πράγματι δύο κέντρα συλλογής στοιχείων και ερευνών για τον κασσίτερο: το Κέντρο Πληροφοριών για τον Κασσίτερο, στις Βρυξέλλες, και το International Tin Research Institute (διεθνές ίδρυμα ερευνών για τον κασσίτερο) του Uxbridge, στο Ηνωμένο Βασίλειο. Η Επιτροπή διατηρεί με τους οργανισμούς αυτούς περιστασιακές σχέσεις εργασίας, χωρίς αυτό να σημαίνει ότι συμφωνεί με τις αναλύσεις και τα συμπεράσματα που δίνουν στη δημοσιότητα και για τα οποία δεν είναι σε καμία περίπτωση πλήρως ενημερωμένη.

Είναι δύσκολο να γίνει σύγκριση μεταξύ των διαφόρων μετάλλων και των ενώσεών τους ως προς τις επικίνδυνες ιδιότητές τους, όπως π.χ. η τοξικότητα για την αναπαραγωγή και η οξεία τοξικότητα. Οι επιπτώσεις στην υγεία πρέπει να ερευνώνται κατά περίπτωση.

Ο μεταλλικός κασσίτερος, όπως επίσης ο μεταλλικός μόλυβδος και το μεταλλικό κάδμιο, δεν περιλαμβάνεται στην κατάταξη κατά την οδηγία 67/548/ΕΟΚ για την ταξινόμηση, τη συσκευασία και την επισήμανση των επικίνδυνων ουσιών ((ΕΕ 196 της 16.8.1967 )). Από την άλλη πλευρά, ο χλωριούχος κασσίτερος καθώς και μια ολόκληρη σειρά οργανοκασσιτερικών ενώσεων ταξινομούνται στην ανωτέρω οδηγία ως επικίνδυνες ουσίες.
ΓΡΑΠΤΗ ΕΡΩΤΗΣΗ E-0577/97 υποβολή: Jens-Peter Bonde (I-EDN) προς την Επιτροπή (25 Φεβρουαρίου 1997)

Θέμα: Ενημερωτικά φυλλάδια ασφαλείας για επικίνδυνα παρασκευάσματα

Προτίθεται η Επιτροπή να προτείνει την υποχρεωτική έκδοση ενημερωτικών φυλλαδίων ασφαλείας κατά την πώληση επικίνδυνων παρασκευασμάτων, πρακτική την οποία ακολουθεί η Δανία;

Απάντηση του κ. Bangemann εξ ονόματος της Επιτροπής (8 Απριλίου 1997)

Δελτία δεδομένων ασφαλείας πρέπει να διαβιβάζονται στους βιομηχανικούς χρήστες επικίνδυνων παρασκευασμάτων κατά την πρώτη παράδοση των παρασκευασμάτων, με βάση το άρθρο 10 της οδηγίας 88/379/ΕΟΚ του Συμβουλίου σχετικά με την ταξινόμηση, συσκευασία και επισήμανση των επικίνδυνων παρασκευασμάτων ((ΕΕ L 187, 16.7.1988. )), και μάλιστα όπως ορίζεται λεπτομερέστερα στις οδηγίες 91/155/ΕΟΚ ((ΕΕ L 76, 22.3.1991. )) και 93/112/ΕΟΚ ((ΕΕ L 314, 16.12.1993. )) της Επιτροπής σχετικά με τα δελτία δεδομένων ασφαλείας.

Σύμφωνα με την οδηγία 91/155/ΕΟΚ τα δελτία δεδομένων ασφαλείας δεν απαιτείται να διατίθενται στο ευρύ κοινό, αλλά μόνον στους βιομηχανικούς χρήστες των επικίνδυνων παρασκευασμάτων. Ωστόσο, στις συσκευασίες των επικίνδυνων παρασκευασμάτων πρέπει να περιλαμβάνεται επισήμανση με επαρκείς πληροφορίες για την προστασία της υγείας και την ασφάλεια των καταναλωτών.

Η Επιτροπή έχει προτείνει νέα οδηγία σχετικά με την ταξινόμηση, συσκευασία και επισήμανση των επικίνδυνων παρασκευασμάτων ((ΕΕ C 283, 26.9.1996. )). Με την πρόταση αυτή εισάγονται δύο σημαντικά νέα στοιχεία στις διατάξεις σχετικά με τα δελτία δεδομένων ασφαλείας. Πρώτον, δελτία δεδομένων ασφαλείας πρέπει να συντάσσονται επίσης για τα ζιζανιοκτόνα. Δεύτερον, η υποχρέωση να παρέχονται στους επαγγελματικούς χρήστες τα δελτία δεδομένων ασφαλείας, αφού ζητηθούν ισχύει επίσης στις περιπτώσεις που τα παρασκευάσματα δεν ταξινομούνται ως επικίνδυνα κατά την έννοια της οδηγίας αλλά περιέχουν τουλάχιστον μια επικίνδυνη ουσία ή ουσία της οποίας το όριο συγκέντρωσης για επαγγελματική έκθεση είναι υψηλότερο από 1% (0,2% για τα αέρια). Καμμία αλλαγή δεν προτείνεται όσον αφορά τους κανόνες διανομής των δελτίων δεδομένων ασφαλείας.
ΓΡΑΠΤΗ ΕΡΩΤΗΣΗ P-0422/97 υποβολή: Olivier Dupuis (ARE) προς το Συμβούλιο (6 Φεβρουαρίου 1997)

Θέμα: Δράση της ΕΕ για την Κίνα ενόψει της συνεδρίασης της Επιτροπής των Ηνωμένων Εθνών για τα Δικαιώματα του Ανθρώπου

Μολονότι σε έξι εβδομάδες πρόκειται να διεξαχθεί η ετήσια συνεδρίαση της Επιτροπής των Ηνωμένων Εθνών για τα Δικαιώματα του Ανθρώπου στη Γενεύη, η Ευρωπαϊκή Ένωση δεν έχει ακόμη αποφασίσει τι ενέργειες θα αναλάβει σχετικά με την ιδιαίτερα σοβαρή κατάσταση που επικρατεί στην Κίνα στον τομέα των δικαιωμάτων του ανθρώπου.

Η Ομάδα Εργασίας της ΕΕ για τα Δικαιώματα του Ανθρώπου δεν έχει έως τώρα καταλήξει ως προς τη στάση που θα ακολουθήσει η ΕΕ στο πλαίσιο της εκπόνησης ψηφίσματος για την Κίνα. Ταυτόχρονα, η κατάσταση στον τομέα των ανθρωπίνων δικαιωμάτων στην Κίνα επιδεινώνεται διαρκώς, ενώ ο διάλογος για τα ανθρώπινα δικαιώματα μεταξύ ΕΕ και Κίνας έχει φτάσει σε αδιέξοδο. Για τους λόγους αυτούς, η εκπόνηση ψηφίσματος των Ηνωμένων Εθνών που θα καταδικάζει την κατάσταση των ανθρωπίνων δικαιωμάτων στην Κίνα αποτελεί πλέον επιτακτική ανάγκη.

Φαίνεται ότι η Προεδρία της Ένωσης έχει δεσμευτεί να συμβάλει στην εκπόνηση ενός τέτοιου ψηφίσματος και ότι οι θέσεις της στο θέμα αυτό υποστηρίζονται από τα περισσότερα κράτη μέλη. Ωστόσο, τόσο από καλώς πληροφορημένες πηγές όσο και από τον Τύπο διαπιστώνεται ότι δύο κράτη μέλη αντιτίθενται έντονα στο ζήτημα αυτό και παρεμποδίζουν τη διαδικασία διαβούλευσης.

Μπορεί το Συμβούλιο να επιβεβαιώσει την πληροφορία αυτή; Εάν τούτο συμβαίνει, τι ενέργειες σκοπεύει να αναλάβει η Προεδρία της Ένωσης για να ξεπεραστεί το αδιέξοδο;

Απάντηση (27 Μαΐου 1997)

Είναι σωστή η εκτίμηση του Αξιότιμου κ. Βουλευτή ότι η Ενωση δεν έχει ακόμη αποφασίσει τι ενέργειες θα αναλάβει σχετικά με την κατάσταση των ανθρωπίνων δικαιωμάτων στην Κίνα κατά την ερχόμενη 53η συνεδρίαση της Επιτροπής των Ηνωμένων Εθνών για τα δικαιώματα του ανθρώπου.

Η Τρόικα σε υπουργικό επίπεδο συναντήθηκε με αντιπροσωπία της Κίνας στη Συγκαπούρη στις 14 Δεβρουαρίου 1997.

Σαφή παραδείγματα της βελτίωσης αυτής θα ήταν η απόλυση των πολιτικών κρατουμένων που χρειάζονται ιατρική περίθαλψη, η υπογραφή και επικύρωση των δύο συμφώνων των Ηνωμένων Εθνών για τα ανθρώπινα δικαιώματα και η παροχή αδείας στη Διεθνή Επιτροπή του Ερυθρού Σταυρού (ΔΕΕΣ) προκειμένου να επισκεφθεί φυλακές της Κίνας.

Τα αποτελέσματα της συνάντησης της Τρόικας με την Κίνα στη Συγκαπούρη, καθώς και τα μέτρα που λαμβάνει η Κίνα για τη βελτίωση της κατάστασης των ανθρωπίνων δικαιωμάτων, θα ληφθούν υποψη από την Ενωση ότα θα αποφασίσει για τη θέση πυ θα λάβει στο πλαίσιο της Επιτροπής για τα δικαιώματα του ανθρώπου.
ΓΡΑΠΤΗ ΕΡΩΤΗΣΗ E-0609/97 υποβολή: Marνa Estevan Bolea (PPE) προς την Επιτροπή (27 Φεβρουαρίου 1997)

Θέμα: Πρόγραμμα Auto Oil

Κατά τη δημόσια ακρόαση που διοργάνωσε η Επιτροπή Περιβάλλοντος του Ευρωπαϊκού Κοινοβουλίου στις 20 Νοεμβρίου 1996 με θέμα «Καθαρά καύσιμα για καθαρά αυτοκίνητα», έθεσα μια ερώτηση σχετικά με τη δυνατότητα μειώσεως του ορίου ταχύτητας στους αυτοκινητοδρόμους ορισμένων κρατών μελών της Ευρωπαϊκής Ένωσης στα οποία δεν ισχύουν όρια ταχύτητας, ώστε να μειωθούν οι εκπομπές ρύπων στην ατμόσφαιρα. Ο Γενικός Διευθυντής της ΓΔ ΧΙ, κ. Enthoven απαντώντας στην ερώτησή μου αυτή είπε ότι το πρόγραμμα Auto Oil έχει εφαρμογή μόνο σε ό,τι αφορά τα μηχανοκίνητα οχήματα που κυκλοφορούν στις πόλεις.

Σημαίνει άραγε η απάντηση αυτή ότι ένα είδος οχήματος χρησιμοποιείται για την κυκλοφορία στις πόλεις και άλλο διαφορετικό για την κυκλοφορία στους αυτοκινητοδρόμους; Πώς μπορεί να ξέρει κανείς ποιο είδος αυτοκινήτου εκπληρεί τις απαιτήσεις του προγράμματος Auto Oil;

Απάντηση της κας Bjerregaard εξ ονόματος της Επιτροπής (16 Απριλίου 1997)

Μολονότι το πρόγραμμα «Auto-Oil» ήταν εστιασμένο σε μεγάλο βαθμό στις αστικές περιοχές, αποσκοπούσε επίσης στην αντιμετώπιση των προβλημάτων ποιότητας του ατμοσφαιρικού αέρα που δημιουργούνται σε μη αστική και σε περιφερειακή κλίμακα.

Οι προτάσεις νομοθετικού περιεχομένου της Επιτροπής, που είναι αποτέλεσμα του προγράμματος αυτού, θα έχουν επίδραση σε όλα τα νέα επιβατηγά αυτοκίνητα, τα ελαφρά μηχανοκίνητα οχήματα επαγγελματικής χρήσεως και τα βαρέα φορτηγά οχήματα από το 2000 και εφεξής. Η Επιτροπή υπέβαλε την πρόταση για τα επιβατηγά οχήματα τον Ιούνιο του 1996 ((COM(96)248. )), τις προτάσεις για τα ελαφρά μηχανοκίνητα οχήματα επαγγελματικής χρήσεως το Φεβρουάριο του 1997 ((COM(97) 61. )) ενώ οι προτάσεις για τα βαρέα φορτηγά οχήματα θα υποβληθούν περί τα μέσα του τρέχοντος έτους. Στις προτάσεις αυτές δεν γίνεται διάκριση μεταξύ των προτύπων για τις αστικές και τις μη αστικές περιοχές. Στο πλαίσιο του προγράμματος, όμως, μελετήθηκε επίσης η πιθανή συνεισφορά μέτρων που δεν έχουν τεχνικό χαρακτήρα, όπως η διαχείριση της κυκλοφορίας, οι τιμές των διοδίων, οι δημόσιες συγκοινωνίες και τα συστήματα απόσυρσης. Στα θέματα αυτά θα δοθεί μεγαλύτερη βαρύτητα στο δεύτερο πρόγραμμα Auto-Oil, που βρίσκεται σε εξέλιξη.
ΓΡΑΠΤΗ ΕΡΩΤΗΣΗ E-1097/97 υποβολή: Jesϊs Cabezσn Alonso (PSE) προς την Επιτροπή (21 Μαρτίου 1997)

Θέμα: Βιωσιμότητα της πρότασης που αφορά την προστασία των εργαζομένων από χημικές ουσίες

Η πρόταση «ειδικής» οδηγίας για την προστασία των εργαζομένων από την έκθεση σε χημικές ουσίες βρίσκεται καθηλωμένη από το 1994. Η νέα πρόταση, η οποία υποβλήθηκε κατά τη διάρκεια της ιρλανδικής Προεδρίας, παρότι όριζε ελάχιστες προδιαγραφές και έφθασε να συζητηθεί στο Συμβούλιο Κοινωνικών Υποθέσεων, δεν πέτυχε την απαιτούμενη συναίνεση.

Πότε προβλέπεται να πραγματοποιηθεί η τελική της έγκριση; Είναι η Επιτροπή σε θέση να βεβαιώσει ότι το νέο συμβιβαστικό κείμενο θα καθορίζει ενδεικτικές και υποχρεωτικές οριακές αξίες;

Απάντηση του κ. Flynn εξ ονόματος της Επιτροπής (7 Μαΐου 1997)

Η Επιτροπή δεν είναι σε θέση να προβλέψει την ακριβή ημερομηνία έγκρισης της πρότασής της σχετικά με τους χημικούς παράγοντες. ((COM(94)230. )).

Ωστόσο, η Επιτροπή εκφράζει την ικανοποίησή της για τη διεξαγωγή συζητήσεων στο Συμβούλιο και είναι πιθανή η επίτευξη μιας κοινής θέσης στο άμεσο μέλλον.

Η Επιτροπή θα καταβάλει κάθε δυνατή προσπάθεια ούτως ώστε να εξασφαλίσει ότι η πρότασή της για δύο κατηγορίες οριακών τιμών θα διατηρηθεί.
ΓΡΑΠΤΗ ΕΡΩΤΗΣΗ E-0291/97 υποβολή: Gianfranco Dell'Alba (ARE) προς την Επιτροπή (13 Φεβρουαρίου 1997)

Θέμα: Περιπέτεια της Stet

Λαμβάνοντας υπόψη ότι η ιταλική κυβέρνηση είχε δεσμευθεί στα κοινοτικά όργανα και στα πλαίσια της απορρόφησης του χρέους της ΙRI να προβεί στην παραχώρηση και την ιδιωτικοποίηση της Stet τηρώντας με τον τρόπο αυτό τις ευρωπαϊκές ρυθμίσεις που διέπουν τον ανταγωνισμό και την απελευθέρωση του τομέα των τηλεπικοινωνιών 7

λαμβάνοντας αντιθέτως υπόψη ότι το ιταλικό κοινοβούλιο απέρριψε προσφάτως το διάταγμα το οποίο προέβλεπε τον διαχωρισμό της Stet από την ΙRI ως προκαταρκτικό όρο για μια επόμενη ιδιωτικοποίησή της και συνεπώς ο απευθείας έλεγχος της επιχείρησης από το κράτος - ο οποίος επετράπη από μια διάταξη που εμπεριέχεται στον δημοσιονομικό νόμο - δεν εξαρτάται, όπως έχουν τη στιγμή αυτή τα πράγματα, από ειδικές διαδικασίες και ούτε έχει κάποιο χρονικό ορίζοντα 7

1. Δεν θεωρεί η Επιτροπή ότι, ούτως εχόντων των πραγμάτων, η αγορά της Stet έχει τη μορφή κρατικής ενίσχυσης η οποία είναι αντίθετη προς τις σχετικές διατάξεις της Συνθήκης ΕΟΚ 7

2. Δεν θεωρεί η Επιτροπή ότι μετά την κατάσταση που δημιουργήθηκε παύουν να ισχύουν οι προϋποθέσεις επί των οποίων βασίσθηκε η συμφωνία με την ιταλική κυβέρνηση για την αναδιάταξη του χρέους της ΙRI.

Κοινή απάντηση του κ. Van Miert εξ ονόματος της Επιτροπής στις γραπτές ερωτήσεις E-0291/97 και E-0417/97 (20 Μαρτίου 1997)

Στο πλαίσιο της δέσμευσης που ανέλαβε η Ιταλία ((ΕΕ C 267, 2.10.1993 )) να μειώσει το χρέος της IRI, η μεταβίβαση της STET στο Δημόσιο πληροί τους απαραίτητους όρους για την τήρηση της εν λόγω υποχρέωσης και της παράτασής της.

Όσον αφορά την ψηφοφορία του Κοινοβουλίου για το διάταγμα STET, οι ιταλικές αρχές ανακοίνωσαν ότι δεν θα επανεξετάσουν το θέμα της μεταβίβασης της STET στο Δημόσιο. Η μεταβίβαση έχει ήδη πραγματοποιηθεί βάσει του άρθρου 2, παράγραφος 182 της σχετικής με το δημοσιονομικό νόμο πράξης, με την οποία εξασφαλίστηκαν οι προϋποθέσεις για την αγορά από το Δημόσιο.

Η εν λόγω πράξη δεν περιέχει στοιχεία κρατικής ενίσχυσης στο βαθμό που το Δημόσιο καταβάλλει, για την αγορά της συμμετοχής της IRI στην STET, την τρέχουσα τιμή, η εκτίμηση της οποίας ανατέθηκε σε ανεξάρτητους συμβούλους.

Ο μηχανισμός μεταβίβασης στο δημόσιο προβλέπει ότι η προσωρινή ελάχιστη αξία της μεταβιβασθείσας συμμετοχής καθορίζεται σε 14.530 εκατ. λιρέτες και ότι η εν λόγω αξία μπορεί να αναπροσαρμοστεί εφόσον οι σύμβουλοι κρίνουν ότι είναι υψηλότερη.

Σε περίπτωση που από την εκτίμηση των συμβούλων προκύψει μία αξία χαμηλότερη της ελάχιστης καθορισθείσας, η εξεταζόμενη πράξη θα περιέχει στοιχεία κρατικής ενίσχυσης τα οποία πρέπει να εξεταστούν από την Επιτροπή υπό το πρίσμα των διατάξεων του άρθρου 92 της συνθήκης ΕΚ.

Η ισχύς της εκτίμησης των ανεξάρτητων συμβούλων μπορεί να επιβεβαιωθεί, μεταξύ άλλων, από την τρέχουσα τιμή, εφόσον το χρονικό διάστημα που θα μεσολαβήσει μεταξύ της εκτίμησης και της διάθεσης των μετοχών STET στην αγορά από το Δημόσιο, θα είναι σχετικά μικρό.
ΓΡΑΠΤΗ ΕΡΩΤΗΣΗ E-1101/97 υποβολή: Jesϊs Cabezσn Alonso (PSE) προς την Επιτροπή (21 Μαρτίου 1997)

Θέμα: Κριτήρια επιλογής στό ευρωπαϊκό πρόγραμμα για την προώθηση της υγείας

Στο πλαίσιο του Ευρωπαϊκού Προγράμματος για την Προώθηση της Υγείας, πώς ερμηνεύονται οι λέξεις «large-scale projects» (κριτήριο προτίμησης, για την επιλογή μεταξύ των υποβληθεισών προτάσεων): οικονομικό μέγεθος, διάρκεια, δυνατότητες εφαρμογής και βιωσιμότητας, επωφελούμενες ομάδες...;

Απάντηση του κ. Flynn εξ ονόματος της Επιτροπής (30 Μαΐου 1997)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-0524/97 υποβολή: Anita Pollack (PSE) προς την Επιτροπή (20 Φεβρουαρίου 1997)

Θέμα: Σύσταση περί της παιδικής μέριμνας

Πότε προτίθεται η Επιτροπή να συντάξει τη γενική έκθεσή της με θέμα την εφαρμογή της συστάσεως περί της παιδικής μέριμνας από τα κράτη μέλη;

Απάντηση του κ.Flynn εξ ονόματος της Επιτροπής (23 Απριλίου 1997)

Το Μάρτιο του 1995 η Επιτροπή απηύθηνε ερωτηματολόγιο σε όλα τα κράτη μέλη ζητώντας λεπτομέρειες σχετικά με τα μέτρα τα οποία είχαν λάβει για την εφαρμογή της σύστασης του Συμβουλίου του 1992 σχετικά με την παιδική μέριμνα. Η Επιτροπή έχει λάβει απαντήσεις από 13 κράτη μέλη ως σήμερα. Αναμένονται δύο απαντήσεις ακόμη. Το επίπεδο ενημέρωσης σε υπηρεσίες για παιδιά μικρής ηλικίας είναι χαμηλό σε πολλά κράτη μέλη και η Επιτροπή είναι απογοητευμένη από την ελλιπή ανταπόκριση σε αυτό το σημαντικό θέμα. Ωστόσο η Επιτροπή ολοκληρώνει σχέδιο έκθεσης η οποία θα δημοσιευθεί κατά τους προσεχείς μήνες.

Εντωμεταξύ, ίσως ο κ. βουλευτής επιθυμεί να σημειώσει την πρόσφατη δημοσίευση οδηγού για την εφαρμογή της σύστασης σχετικά με την παιδική μέριμνα, ο τίτλος του οποίου είναι «Εργασία και παιδική μέριμνα: ένας πρακτικός οδηγός», και που διατίθεται στο πλαίσιο της σειράς εκδόσεων για την κοινωνική Ευρώπη.
ΓΡΑΠΤΗ ΕΡΩΤΗΣΗ E-0664/97 υποβολή: Antonio Tajani (UPE) προς την Επιτροπή (6 Μαρτίου 1997)

Θέμα: Ευρωπαϊκή Συνομοσπονδία Στελεχών Επιχειρήσεων (CEQ)

Η Συνθήκη του Μάαστριχτ ανέθεσε στην Επιτροπή την ευθύνη να αναλάβει τις απαραίτητες πρωτοβουλίες για την ανάπτυξη του κοινωνικού διαλόγου, εις τρόπον ώστε όλοι οι συμμετέχοντες στο διάλογο να τύχουν ίσης μεταχείρισης. Η Ευρωπαϊκή Συνομοσπονδία Στελεχών Επιχειρήσεων στην οποία προσχωρούν οι Εθνικές Οργανώσεις Στελεχών Επιχειρήσεων των Κοινοτικών Χωρών, οι οποίες εξάλλου εκπροσωπούνται μεμονωμένα η κάθε μία στα θεσμικά όργανα της Ευρωπαϊκής Ένωσης όπως η Οικονομική και Κοινωνική Επιτροπή (ΟΚΕ) δεν κλήθηκε από την Επιτροπή να γνωμοδοτήσει κατά τη σύναψη της πρόσφατης συμφωνίας σχετικά με την «Γονική Άδεια».

Επισημαίνοντας ότι το Ευρωπαϊκό Κοινοβούλιο εξέτασε τον Ιούνιο του 1993 ένα ψήφισιμα σχετικά με το ρόλο της αυτόνομης εκπροσώπησης στελεχών επιχειρήσεων στο πλαίσιο της Ευρωπαϊκής Κοινότητας και ότι η Ευρωπαϊκή Συνομοσπονδία Στελεχών Επιχειρήσεων διατηρεί τακτικές σχέσεις με την Ευρωπαϊκή Συνομοσπονδία Συνδικάτων, σε βαθμό που η τελευταία έκανε δεκτή τη συμμετοχή της Ευρωπαϊκής Συνομοσπονδίας Στελεχών Επιχειρήσεων σε σημαντικές πρωτοβουλίες όπως το «σύμφωνο για την απασχόληση» της άνοιξης του 1996, ερωτάται η Επιτροπή: σκοπεύει να κάνει δεκτή στην τράπεζα των διαπραγματεύσεων και την Ευρωπαϊκή Συνομοσπονδία Στελεχών Επιχειρήσεων, αρχής γενομένης από τις προσεχείς διαβουλεύσεις σχετικά με την «ελαστικότητα των ωραρίων εργασίας» και την «ασφάλεια των εργαζομένων»;

Απάντηση του κ.Flyn εξ ονόματος της Επιτροπής. (7 Απριλίου 1997)

Ο κ. βουλευτής παρακαλείται να ανατρέξει στην απάντηση που δόθηκε από την Επιτροπή στη γραπτή ερώτηση Ε-0479/97 της κ.Muscardini ((βλέπε σελίδα 87 )). Εκτός των πληροφοριών οι οποίες περιέχονται σε αυτή την απάντηση η Επιτροπή διευκρινίζει ότι θα επιθυμούσε οι σχέσεις που διατηρεί η Ευρωπαϊκή Συνομοσπονδία Στελεχών με την Ευρωπαϊκή Συνομοσπονδία Συνδικάτων να ενδυναμωθούν και να αναπτυχθούν.

Η Ευρωπαϊκή Συνομοσπονδία Στελεχών ενημερώνεται τακτικά από την ίδια την Ευρωπαϊκή Συνομοσπονδία Συνδικάτων σχετικά με την εξέλιξη των διαπραγματεύσεων όσον αφορά την ευελιξία του χρόνου απασχόλησης και την ασφάλεια των εργαζομένων.

Η Επιτροπή επιβεβαιώνει τη δέσμευσή της για την τήρηση της αρχής της ίσης υποστήριξης των μερών και τη συνεχή επαγρύπνησή της σχετικά με αυτή.
ΓΡΑΠΤΗ ΕΡΩΤΗΣΗ E-1374/97 υποβολή: Daniel Varela Suanzes-Carpegna (PPE) προς την Επιτροπή (21 Απριλίου 1997)

Θέμα: Συνέπειες των συμφωνιών της ΕΕ με τρίτες χώρες στις κονσέρβες ψαριού και θαλασσινών

Λαμβάνοντας υπόψη την άμεση επίδραση στον τομέα της κονσερβοποιΐας ψαριών και θαλασσινών της υπογραφής διαφόρων συμφωνιών με τρίτες χώρες και το γεγονός ότι πολλές ευρωπαϊκές επιχειρήσεις του τομέα δεν γνωρίζουν το περιεχόμενο των εν λόγω συμφωνιών, μπορεί η Επιτροπή να μας ενημερώσει: σε ποιά κατάσταση βρίσκονται οι διαπραγματεύσεις και/ή σχέσεις, ή, σε άλλες περιπτώσεις οι τελευταίες συμφωνίες που υπέγραψε η Ευρωπαϊκή Ένωση με την Τουρκία της ΧΑΚΕ, την ΑSEAN, τις χώρες ΑΚΕ και τις χώρες του Συμφώνου των Άνδεων, καθώς και άλλες χώρες, όσον αφορά τον τομέα της κονσερβοποιΐας θαλασσινών;

Απάντηση της κας Bonino εξ ονόματος της Επιτροπής (27 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1294/97 υποβολή: Bill Miller (PSE) προς την Επιτροπή (11 Απριλίου 1997)

Θέμα: Συνθήκες απασχόλησης στην ΕΕ

Εφαρμόζονται ειδικές συνθήκες εργασίας στους εργαζομένους της Νήσου Man, της Ανδόρρας, του Μονακό, της Πόλης του Βατικανού, του Αγίου Μαρίνου και των Νησιών της Μάγχης που δεν ισχύουν για τους εργαζομένους τρίτων χωρών;

Κοινή απάντηση του κ. Flynn εξ ονόματος της Επιτροπής στις γραπτές ερωτήσεις E-1292/97, E-1293/97 και E-1294/97 (16 Μαΐου 1997)

Η Ανδόρρα, το Μονακό, το Σαν Μαρίνο και η πόλη του Βατικανού δεν αποτελούν τμήμα της Κοινότητας, όσον αφορά την ελεύθερη κυκλοφορία των πολιτών. Συνεπώς, οι πολίτες των χωρών αυτών δεν αντιμετωπίζονται ως πολίτες της Κοινότητας και επομένως δεν έχουν το δικαίωμα της ελεύθερης κυκλοφορίας που προβλέπεται από την κοινοτική νομοθεσία. Επίσης, οι διατάξεις περί ελεύθερης κυκλοφορίας που περιέχονται στη Συνθήκη ΕΚ δεν ισχύουν για πολίτες της Κοινότητας που βρίσκονται στις χώρες αυτές, εκτός από ειδικές περιπτώσεις.

Η κατάσταση όσον αφορά τα νησιά της Μάγχης και τη νήσο του Μαν είναι σύνθετη. Η Συνθήκη ΕΚ ισχύει μόνο «εφόσον αυτό είναι αναγκαίο για να διασφαλισθεί η εφαρμογή του καθεστώτος που προβλέπει για τις νήσους αυτές η συνθήκη προσχώρησης του Ηνωμένου Βασιλείου» (άρθρο 227 5γ).

Βάσει του πρωτοκόλλου αριθ. 3 της συνθήκης προσχώρησης του Ηνωμένου Βασιλείου, οι κοινοτικοί κανόνες περί ελεύθερης κυκλοφορίας των εργαζομένων βασικά δεν ισχύουν στο έδαφος των νησιών της Μάγχης και της νήσου του Μαν. Παρ' όλα αυτά, οι αρχές των νήσων αυτών δεν θα πρέπει να μεταχειρίζονται άνισα φυσικά και νομικά πρόσωπα που προέρχονται από τα κράτη μέλη. Συγκεκριμένα, αυτό σημαίνει ότι, για παράδειγμα, οι αρχές των νήσων αυτών μπορούν να απαιτήσουν άδεια εργασίας από υπηκόους της Κοινότητας, υπό τον όρο ότι αυτό θα γίνεται κατά τρόπο που δεν θα οδηγεί σε άνιση μεταχείριση του εν λόγω ατόμου λόγω της υπηκοότητάς του.

Όσον αφορά τα δικαιώματα που απολαμβάνουν άτομα που προέρχονται από τα νησιά της Μάγχης και τη νήσο του Μαν, το πρωτόκολλο αριθ. 3 ορίζει σαφώς ότι δεν επωφελούνται από τις κοινοτικές διατάξεις περί ελεύθερης κυκλοφορίας των πολιτών, με κάθε όμως επιφύλαξη των δικαιωμάτων που απολάμβάνουν στα πλαίσια της εθνικής νομοθεσίας του Ηνωμένου Βασιλείου.
ΓΡΑΠΤΗ ΕΡΩΤΗΣΗ E-0647/97 υποβολή: Konrad Schwaiger (PPE) και Jan Sonneveld (PPE) προς την Επιτροπή (6 Μαρτίου 1997)

Θέμα: Έλλειψη μπανανών της ΕΕ και των χωρών ΑΚΕ στις γερμανικές και σκανδιναβικές αγορές

Η οργάνωση αγοράς στον τομέα της μπανάνας ρυθμίζει την εμπορία του προϊόντος αυτού - ανεξαρτήτως της χώρας καταγωγής - σε ολόκληρη την κοινοτική αγορά. Εντυπωσιακό είναι το γεγονός ότι οι μπανάνες που προέρχονται από την ΕΕ και τις χώρες ΑΚΕ σπανίζουν στη γερμανική και σκανδιναβική αγορά.

1. Μπορεί η Επιτροπή να επιβεβαιώσει ότι οι μπανάνες από την ΕΕ και τις χώρες ΑΚΕ δεν φθάνουν έως τη γερμανική και σκανδιναβική αγορά;

2. Πως εξηγείται αυτή η δυσλειτουργία της ευρωπαϊκής αγοράς για τις μπανάνες;

3. Πιστεύει η Επιτροπή ότι τα διαθέσιμα νομικά μέσα είναι κατάλληλα για να αντιμετωπισθεί η εν λόγω κατάσταση ή προτίθεται να προσφέρει άλλου είδους κίνητρα για να επιτευχθεί το ταχύτερο δυνατόν ο στόχος αυτός;

Απάντηση του κ. Fischler εξ ονόματος της Επιτροπής (9 Απριλίου 1997)

Από την εφαρμογή, τον Ιούλιο του 1993, της κοινής οργάνωσης αγοράς (ΚΟΑ), οι μπανάνες διαφόρων χωρών καταγωγής είναι διαθέσιμες στην αγορά, η οποία έχει γίνει ευρωπαϊκή.

1. Έτσι, οι μπανάνες των περιφερειών παραγωγής της Κοινότητας και των χωρών της Αφρικής, Καραϊβικής και Ειρηνικού (ΑΚΕ) τίθενται σε εμπορία σε τακτά χρονικά διαστήματα στη γερμανική αγορά και, περιστασιακά, στην αγορά των σκανδιναβικών χωρών, ειδικότερα στη Δανία.

2. Πριν από την εφαρμογή της ΚΟΑ, οι εθνικές αγορές ήταν κλειστές. Οι κοινοτικές μπανάνες και οι μπανάνες ΑΚΕ ετίθεντο σε εμπορία κυρίως στις παραδοσιακές αγορές. Άλλωστε, τα τρία νέα κράτη μέλη πριν την ένταξή τους στην Κοινότητα, δεν εισήγαν μπανάνες από τις περιοχές παραγωγής της Κοινότητας, ούτε μπανάνες των χωρών ΑΚΕ. Τρία χρόνια μετά την εφαρμογή της ΚΟΑ, το συμπέρασμα που συνάγεται είναι η κακή λειτουργία της ευρωπαϊκής αγοράς. Το άνοιγμα των αγορών είναι μια προοδευτική διαδικασία, η οποία συνεπάγεται στη θέσπιση νέων εμπορικών εταίρων, με συμβάσεις μακράς διαρκείας.

3. Η Επιτροπή θεωρεί ότι δεν είναι σκόπιμο να προβλεφθούν άλλα μέτρα νομοθετικής φύσεως για τη βελτίωση του ανοίγματος των αγορών, το οποίο εξαρτάται από την εταιρική σχέση μεταξύ των ενδιαφερομένων συναλλασσομένων στο εμπόριο μπανανών διαφορετικών χωρών καταγωγής..